קנדי הצטרף לאוברסיז אליט לטורניר הכדורסל (TBT) - טורניר בשיטת גביע - במהלך קיץ 2015. אוברסיז אליט ניצחה את טים 23 במשחק הגמר 67–65, וזכתה בפרס מיליון הדולר. קנדי קלע 24 נקודות במשחק, ולאחר מכן נבחר ל-MVP של הטורניר. אוברסיז אליט וקנדי חזרו זכו שוב בטורניר ב-2016 עם ניצחון 77–72 על טים קולורדו, מה שזיכה אותם בפרס של 2 מיליון דולר באותה שנה, כאשר קנדי נבחר לחמישיית הטורניר.
קנדי וצוותו הפכו לאלופים שלוש פעמים עם ניצחון 86–83 על טים צ'אלנג' ALS ב-2017, מה שהביא את סך הזכיות שלהם ל-5 מיליון דולר. קנדי העמיד ממוצעים של 15 נקודות, 6.5 ריבאונדים ו-3.2 אסיסטים למשחק ושוב נבחר לנבחרת הטורניר. ב-3 באוגוסט 2018, קנדי ואוברסיז אליט זכו בטורניר של 2018, והבטיחו את האליפות הרביעית ברציפות שלהם ועוד פרס של 2 מיליון דולר, כאשר קנדי נבחר ל-MVP ולחמישיית הטורניר. ב-2019, קנדי ואוברסיז אליט עלו לחצי הגמר, שם הם ספגו הפסד ראשון אי פעם בטורניר לאלופה בסופו של דבר, כרמנ'ס קריו, 71–66. קנדי נבחר שוב לחמישיית הטורניר. מאז לא שיחק קנדי במדי הקבוצה.
בטורניר 2021, כאשר אוברסיז אליט לא נכנסה לטורניר, קנדי הצטרף לבוהימ'ס ארמי, קבוצה שמזוהה בעיקר עם בוגרי אוניברסיטת סירקיוז. הקבוצה זכתה בטורניר ובמיליון דולר.
חיים אישיים.
קנדי הוא בנם של רנה הולידיי ודייוויד "פאף" קנדי. אביו היה שחקן כדורסל מצטיין בקולג' בסינסינטי. יש לו אח אחד, דריק הולידיי, ואחות אחת, צ'אנה הולידיי.
אירי בייהוקס (2008–2017)
טורניר הכדורסל
מצבת יחומלך
מצבת יחומלך או אסטלת גבל, היא כתובת פיניקית מסביבות 450 לפנה"ס שנמצאה בגבל בסוף ה- Mission de Phénicie (משלחת פיניקיה) של ארנסט רנן. יחומלך (𐤉𐤇𐤅𐤌𐤋𐤊 בכתב פיניקי), מלך גבל, הקדיש את המצבה לאלה המגנה של העיר בעלת גבל.
הכתובת ידועה כ-KAI 10 ו-CIS I 1. היא פורסמה לראשונה במלואה על-ידי מלכיור דה-ווגואה ב-1875. בתחילת שנות ה-30, הפינה הימנית התחתונה של המצבה התגלתה על ידי מוריס דננד . החלק העיקרי של המצבה נמצא במוזיאון הלובר, בעוד החלק הימני התחתון נמצא במוזיאון הלאומי של ביירות.
ליפינסקי
כריסטיאנה קוך
כריסטיאנֶה פ' קוך (נולדה בשנת 1973) היא פיזיקאית גרמנייה ופרופסור באוניברסיטה החופשית של ברלין. עיקר עיסוקה הוא בדינמיקה קוונטית.
ביוגרפיה.
קוך נולדה בעיר האלה שבמדינת סקסוניה-אנהלט בגרמניה.
בשנת 1991 סיימה את לימודיה התיכונים בגימנסיה לסינג בעיירה דובלן ולאחר מכן למדה בקולג' לייבניץ בטיבינגן. בשנים 1992–1998 עשתה את לימודיה לתואר ראשון ושני בפיזיקה באוניברסיטת הומבולדט בברלין (בתקופה זו שהתה כשנה אחת באוניברסיטת טקסס באוסטין כעמיתת פולברייט). במהלך לימודי התואר השני עסקה בתורת הכאוס.
בשנת 1998 החלה את לימודיה לתואר שלישי בפיזיקה. את זמנה במהלך שנות הדוקטורט חילקה בין מכון פריץ הבר בברלין (בהנחיית הנס-יואכים פרוינד ופולקהארד מאי) לבין האוניברסיטה העברית בירושלים, שם הייתה תלמידתו של רוני קוזלוב. עבודת הדוקטורט שלה, שהוגשה בשנת 2002, נשאה את הכותרת "דינמיקה קוונטית דיסיפטיבית עם המילטוניאן חלופי: שיטות ויישומים".
בשנת 2003 עברה קוך לצרפת ושהתה כשנתיים כעמיתה בתר דוקטורית בהנחיית פרופ' פרנסואז מסנו-סיוס ב-Laboratoire Aimé Cotton Orsay. בשנת 2005 הגיעה לישראל ושהתה כשנה נוספת כעמיתה בתר דוקטורית בהנחיית רוני קוזלוב. ב-2006 שבה לגרמניה והקימה קבוצת מחקר באוניברסיטה החופשית של ברלין. ב-2010 עברה לאוניברסיטת קסל וכיהנה קרוב לעשור כפרופסור לפיזיקה תאורטית, זאת מבלי לעבור את תהליך ההביליטציה המסורתי הנהוג באקדמיה הגרמנית. ב-2019 חזרה לאוניברסיטה החופשית של ברלין.
בשנים 2018–2019 שהתה במכון ויצמן למדע כפרופסורית אורחת, במשרה על שם רוזי ומקס ורון.
מחקר.
מחקרה של קוך מתמקד בשליטה קוונטית של אטומים, מולקולות ומערכות חומר מעובה. תחומי המחקר המרכזיים שלה נוגעים ליישום של שליטה קוונטית בתגובות כימיות המושרות על ידי אור וכן לעיבוד מידע קוונטי. קבוצתה עושה שימוש בקונספטים מתחום השליטה הקוהרנטית ותורת השליטה האופטימלית, וביישומם למערכות קוונטיות פתוחות ומבודדות.
לקוך שיתופי פעולה נרחבים עם חוקרים מרחבי אירופה (דנמרק, צרפת, פולין וספרד), ארצות הברית וישראל. בין שותפיה העיקריים מישראל ניתן למצוא את רוני קוזלוב, דוד טנור, רועי בר ואד נרבייצ'וס.
במרוצת השנים שימשה קוך כחברה בצוות העריכה של העיתון Journal of Physics B ובוועדת הייעוץ של המרכז למידע ושליטה קוונטיים באוניברסיטת ניו מקסיקו. כיום היא חברה בצוות העריכה של Science Advances, משמשת כסגנית ראש החטיבה לאופטיקה קוונטית באגודה הגרמנית לפיזיקה וכן עמיתה בקרן SciPost Physics.
מורוויד' קלארק
מורוויד' קלארק (בוולשית: Morfydd Clark, הגייה: [ˈmɔrvɪð]; נולדה ב-17 במרץ 1989) היא שחקנית קולנוע וטלוויזיה וולשית.
ביוגרפיה.
קלארק נולדה בשוודיה ועברה עם משפחתה לפנארת', ויילס כשהייתה בת שנתיים. היא שולטת באנגלית ובוולשית. לאחר התמודדות עם דיסלקסיה והפרעות קשב, היא עזבה את בית הספר בגיל 16. ב-2009, היא התקבלה להפקה של תיאטרון המוזיקה הצעירה הבריטית של המחזה "According to Brian Haw", ולתיאטרון הלאומי לנוער של ויילס, לפני שהוכשרה במרכז הדרמה בלונדון.
קריירה.
קלארק עזבה את מרכז הדרמה בסמסטר האחרון ללימודיה כדי לככב במחזה "Blodeuwedd" של סונדרס לואיס שהוצג בתיאטרון ג'נדלאתול סימרו. היא הופיעה במחזה "Violence and Son", בתפקיד יוליה במחזה רומיאו ויוליה בתיאטרון קרוסיביל בשפילד, ובמחזה יחסים מסוכנים בתיאטרון דונמר וורהאוס שצולם בשידור חי. בשנת 2016 היא גילמה את פרדריקה ורנון בסרטו של ויט סטילמן "אהבה וידידות".
בשנת 2016, היא הופיעה בסרט "The Call Up" וכקורדליה במחזה המלך ליר, שהוצג בתיאטרון אולד ויק, ב-2017, היא שיחקה בסרט "Interlude In Prague", וגילמה את קתרין דיקנס בסרט "האיש שהמציא את חג המולד". בדצמבר 2019, דווח (ובתחילת 2020, אושר), שקלארק תגלם גרסה צעירה יותר של הדמות גלדריאל בסדרת הטלוויזיה "שר הטבעות" בהפקת פריים וידאו.
בשנת 2019, היא הופיעה בסרטים "מלתעות האימה", "ההיסטוריה האישית של דייוויד קופרפילד", ו-"יופי נצחי". באותה שנה, שיחקה קלארק בתפקיד ראשי בסרט האימה הפסיכולוגי שזכה לשבחי הביקורת, "מוד הקדושה". על הופעתה, היא הייתה מועמדת בקטגוריית פרס השחקנית הטובה ביותר של פרסי הקולנוע הבריטי העצמאי לשנת 2020, ולפרס באפט"א לכוכב העולה לשנת 2021.
מדגסקר שמח
מדגסקר שמח (באנגלית: Merry Madagascar) הוא סרט טלוויזיה קצר אמריקאי משנת 2009, אשר עלילתו מתרחשת לאחר אירועי הסרט "מדגסקר" ולפני אירועי הסרט "מדגסקר 2" מהזיכיון "מדגסקר".
הסרט, שאורכו כ-28 דקות, שודר לראשונה בארצות הברית ברשת NBC כ"ספיישל" לקראת חג המולד, ובאותה שנה שודר גם בבריטניה. סרט הטלוויזיה דובב על ידי אותם שחקני קולנוע שדיבבו את הדמויות הראשיות בסדרת סרטי "מדגסקר", מלבד סשה ברון כהן שדיבב את המלך ג'וליאן בסרט והוחלף בדני ג'ייקובס, ג'ייקובס דיבב את הדמות גם בסדרות "הפינגווינים ממדגסקר" ו"ג'וליאן המלך". בנוסף קרל ריינר הצטרף לרשימת המדבבים בתפקיד סנטה קלאוס.
עלילה.
אלכס, מרטי, מלמן וגלוריה עמדו לחזור לניו יורק בכדור פורח, אולם כמות הלמורים הסיחה את דעתם ומנעה את יציאתם כאשר הם חשבו בטעות שמדובר ב"גובלין לילה אדום משוטט", לפתע ה"גובלין" מופיע ומפזר חם בכל האי. אלכס מיד הבין שזה סנטה קלאוס אשר זורק פחם על ג'וליאן עקב התנהגותו הרעה. אולם לאחר שסנטה קיבל אמנזיה עקב אגוז קוקוס שג'וליאן זרק עליו. החבורה מוכרחה לשלוח את המתנות במקום סנטה כדי שיוכלו לחזור הביתה, אולם האיילים של סנטה סירבו לקבל פקודות מאף אחד חוץ מסנטה, אז הפינגווינים השתמשו באבקת הקסם של סנטה כדי שיוכלו לעוף. הניסיונות הראשונים שלהם לשלוח מתנות השתבשו ולכן הם החליטו להשליך את המתנות אל בתי הדואר. אולם, לאחר שהתנגשו בדירה ולא בכוונה הביאו שמחה לילדה קטנה, הם המשיכו לעשות משלוחים למרות התנאים השליליים.
בחזרה למדגסקר, שם הלמורים נתנו מתנות לג'וליאן לכבוד ה"ג'ולינואר", סנטה גילה מחדש את היכולת שלו ליצור צעצועים, הוא יצר מתנות בשביל כולם, דבר שהכעיס את ג'וליאן אשר הרגיש שהוא איבד את המיקוד שלו. הוא הצהיר בפני כל הלמורים שכל המתנות שייכות לו ופיזר את כל המתנות כדי לדכא אותו. סנטה החליט לתת לו מתנה על מנת לעודד אותו.
כאשר הלילה עומד להסתיים, לחיות היה אבקת קסם קטנה לטיול אחד אחרון. הם החליטו לחזור לביתם בניו יורק בפעם אחרת ובמקום זאת חזרו למדגסקר כדי להציל את סנטה. אבקת הקסם שלהם נגמרה והם התנגשו שוב בסנטה והחזירו את זיכרונותיו. סנטה הודה לכל החיות על משלוחי המתנות שעשו והסיר את ג'וליאן מרשימת השובבים, לאחר שסנטה גילה שהחיות שכחו את השק של ליכטנשטיין, סנטה מיהר לנסוע לשם באמצעות המנוע החלופי והודה לחיות על העזרה (אף על פי שרצו לבוא איתו). בסוף, החיות חגגו את חג המולד במדגסקר, אולם ג'וליאן זרק אגוז קוקוס על אלכס כדי לחזור לרשימת השובבים, וכתוצאה אלכס קיבל נפיחות ואמנזיה.
הקרמיקה הכחולה של דלפט
הקרמיקה הכחולה של דלפט היא שם כולל למוצרי קרמיקה שונים המתאפיינים בעיטורים בצבע כחול על רקע לבן. השם משמש גם למוצרים שנוצרו מחוץ לדלפט, משום שזהו שם גנרי, בעל שורשים היסטוריים. במאה ה-17 פעלו סדנאות קרמיקה בערים שונות בהולנד,אך כשהסדנאות ברוב הערים נסגרו, בדלפט המשיכו חלק גדול בעבודתן, וזו הסיבה שדווקא שם זה שרד.
היסטוריה.